New South China Mall

**New South China Mall** ()  i Dongguan, Kina er det største kjøpesenteret i verden basert på brutto utleieareal og rangert som nummer to i totalt areal bak Dubai Mall. Men kjøpesenteret er i hovedsak tomt. I motsetning til andre døde kjøpesentre, som har vært karakterisert med fraflytning av leietagere, så har New South China Mall vært 99 % ledig siden det ble åpnet i 2005 da veldig få forhandlere har signert kontrakt.

## Oversikt

Dongguan med en befolkning på over 10 millioner, er lokalisert syd i Kina i Guangdong-provinsen, øst for provinsens største by, Guangzhou. Kjøpesenteret ble bygget på land som tidligere ble brukt til jordbruksformål, i Wanjiang-distriktet av byen. Prosjektet ble ledet av Hu Guirong (Alex Hu), som ble milliardær i hurtignuddel-industrien.

Kjøpesenteret har nok areal til 2350 forretninger på ca. 659&nbsp;612 m² utleibart areal og 892&nbsp;000 m² totalt areal.  

Kjøpesenteret har syv soner modellert som internasjonale byer, nasjoner og regioner, inkludert Amsterdam, Paris, Roma, Venezia, Egypt, Karibien og California. Emner inkluderer en 25&nbsp;m replikering av triumfbuen, en replikering av Venezias «St Mark's Campanile», en 2,1&nbsp;km lang kanal med gondoler, og en kombinert 553 meter lang innen- og utendørs berg-og-dal-bane.

Siden åpningen i 2005, har kjøpesenteret lidd under at leietagere nesten helt har uteblitt. Mye av utleiearealet har forblitt tomt, med over 99&nbsp;% av butikkarealet ubenyttet. Det eneste benyttede arealet i kjøpesenteret ligger nær utgangen hvor flere vestlige hurtigmatkjeder er lokalisert sammen med et omgjort parkeringshus, som nå er blitt en go-kart-bane.  Et planlagt Shangri-La-hotell har ikke blitt bygget.

Det er mange feil ved kjøpesenterets lokalisering. Kjøpesenteret er lokalisert i en drabantby på utsiden av Dongguan, hvor senteret i praksis kun er tilgjengelig med bil eller buss, noe som gjør det utilgjengelig for store deler av befolkningen. Dongguan har ikke noen flyplass, ei heller går det noen motorvei i nærheten av senteret.

Kjøpesenteret het originalt «South China Mall», men det fikk nytt navn «New South China Mall, Living City» i september 2007.

Kjøpesenteret var formelt eid av *Dongguan Sanyuan Yinghui Investment & Development* (东莞市三元盈晖投资发展有限公司), Hu Guirongs selskap, men en kontrollerende andel har blitt solgt til *the Founders Group*, en del av Beijing University.

Den oscarnominerte dokumentarfilmskaperen Sam Green laget en kortfilm om South China Mall som ble kalt «Utopia Part 3: the World's Largest Shopping Mall.» Filmen hadde premiere på Sundance Film Festival i 2009 og ble kringkastet i USA i PBSs dokumentarserie POV.

## Galleri

Fil:NewSouthChinaMall-TowerRide.jpg|Tårnbanen og fonteneområdet
Fil:NewSouthChinaMall-ArcdeTriomphe.jpg|Kopi av triumfbuen
Fil:NewSouthChinaMall-SPAR.jpg| Inngang til SPAR-hypermarked, med kinesisk tittel 十八超市
Fil:NewSouthChinaMall-EmptyArea.JPG|Tom seksjon
Fil:NewSouthChinaMall-KFCexterior.JPG|Utsiden av KFC-restaurant
Fil:NewSouthChinaMall-canalsection.JPG|Seksjon av kanalen
Fil:NewSouthChinaMall-DownEmptyHall.JPG|Tom korridor
Fil:NewSouthChinaMall-PortionofRollerCoaster.JPG|Deler av berg-og-dal-banen
Fil:NewSouthChinaMall-TeletubbiesEntrance.JPG|Inngang til Teletubbies-attraksjonen


## Se også
* Liste over verdens største kjøpesentre
* Ordos City og Chenggong, eksempler på andre lite brukte eiendomsutviklinger 
* Den kinesiske eiendomsboblen

## Referanser


## Eksterne lenker
* 
* Engelsk presentasjon av den offisielle siden
* Utopia, Part 3, PBS-dokumentar om South China Mall, 18. august 2009. Note: denne dokumentaren er aktivt filtrert for å unngå ikke-amerikanske seere fra å få tilgang til innholdet.